Csemegékre
1.
Szép ajakod és szép szemed
Tevék raboddá szívemet.

                   2.
Keblednek gyúladásiról
Ajkad hallgat, de szemed szól.

                   3.
Szól a szem, bár hallgat a száj,
Elbeszéli, belől mi fáj.

                   4.
Egy pár szép szem, egy mosolygás
Mit tesz, inkább tudom mint más.

                   5.
          Szembe véled
          Szívem éled.

                   6.
          Szívet szívért,
          Hívet hívért.

                   7.
          Adj csak egyet –
          De nem meggyet.

                   8.
Közel hozzád, távol tőled
Gondolatom csak felőled.

                   9.
Szívem vágyásai nagyok,
De egy szót, és boldog vagyok.

                   10.
Tudom én, mit cselekedném –
A mit tetszik, ha merhetném.

                   11.
Lyányka, bár mint rejtegeted,
Kiért lángolsz, nem fedheted.

                   12.
Mint kívánhat szent hűséget,
A kit minden szép szem éget?

                   13.
Rosszat mondanak felőled,
De én el nem állok tőled.

                   14.
Nem irigylem gyémántodat:
Igen angyal szomszédodat.

                   15.
Kis lábad az asztal alatt
Egy csizmán zsámolyra akadt.

                   16.
Repdes, repdes egy pár szép szem,
Csak azon, a kit szeret nem.

                   17.
Az a ki párosodni fél,
Egy jón sok rosszakat cserél.

                   18.
Zelli kőrűl az öröm; boldogság nincs, a hol ő nincs.

                   19.
Nem jobb-e egyet szeretni,
Mint sokakat ölelgetni?

                   20.
Édes a czukor, melyet adsz,
Még édesebb, a mit mutatsz.

                   21.
Csókot adni, csókot venni,
így szeretnék boldog lenni.

                   22.
Szabad a nőtlen élete;
De mi leszen majd végzete?

                   23.
Fűzz virágot homlokomra,
Lyányka, míg tart a tavasz;
Míg egykét csókot cserélünk,
Nézz körül s elreppen az.

                   24.
Add meg, könnyű, a mit kérek,
Bár édesbet nem ismérek.

Versek